**Tutoria**

|  |
| --- |
| Indicadors competencials per a avaluar propostes didàctiques |
| Indicadors Competencials | Autoavaluació Breu |
| La UD té per objectiu respondre una pregunta/resoldre un problema? | No. Planteja indagar en la pròpia valoració personal; l’autoimatge i autoestima. Saber com influeixen els comentaris dels altres en la construcció de la valoració personal. Així com també com valorem als altres.  |
| La introducció és atractiva? (es lliga al context vital de l’alumne o a preguntes que s’han pogut plantejar?) | Sí. En l’etapa de l’adolescència que és quan es forma la identitat personal a través del grup d’amics, és valora molt l’opinió dels altres, especialment la del grup d’iguals, però alhora també prenen consciència de si mateixos i busquen un model a seguir, que sovint s’imposa des de la moda social.  |
| Els continguts s’estructuren entorn d’una tasca? | Sí, entorn la valoració personal que fan d’ells i elles mateixos/es i que també fan dels altres.  |
| S’elabora un producte en cada UD? | Sí. Pel tipus de matèria només s’ha elaborat una, ja que a 1r d’ESO només es realitza una hora de tutoria per setmana. El producte elaborat és una reflexió escrita (percepció d’un mateix i dels altres, justificant si està d’acord o no) sobre els comentaris fets dels companys en una dinàmica que forma part d’aquesta unitat.  |
| Treballa coneixements adquirits anteriorment i estimula nous aprenentatges? | Aquesta unitat es realitza en el 3r Trimestre i, per tant, dóna continuïtat a les ja realitzades en l’institut. Es podria afirmar que treballa coneixements adquirits amb anterioritat i que també estimula de nous. L’aprenentatge sobre un mateix mai acaba. |
| Es relacionen diferents coneixements d’altres matèries? | Es relacionen més concretament amb Ciències Socials i llengües, tot i que el contingut treballat en la unitat afavoreix el desenvolupament de competències transversals que farien referència a les intrapersonal i interpersonal.  |
| La UD ofereix tasques que permeten resolucions diferents, estimulant la creativitat?  | Sí. La unitat planteja tasques diverses (presentació, fitxa individual, dinàmica i escrit sobre la reflexió). Prendrem aquí el concepte resolució: com anar aprenent sobre sí mateix. A més, també s’estimula la creativitat a l’hora de poder escriure els comentaris positius als companys.  |
| Implica la utilització de diversos materials i recursos per a treballar els continguts? | Sí. Implica utilitzar una presentació en powerpoint, la fitxa de valoració personal, els post-its o targetes blanques, per exemple.  |
| Utilitza internet per a fer-ne un ús de, com a mínim els aspectes següents: interactivitat, múltiples punts de vista, informació actual? | No. Els continguts treballats són de tipus intrapersonal i l’activitat no planteja la seva utilització.  |
| Es treballen els aspectes següents? Comprensió lectora, expressió oral i escrita, comunicació audiovisual, TIC, educació en valors. | Comprensió lectora, expressió oral i escrita sí, i educació en valors també, però la resta dels aspectes no.  |
| Es fomenta l’autonomia de l’alumnat? | Sí, en quant a participar i exposar davant del grup els comentaris positius. Cal emprar la pròpia iniciativa i decidir voler-ho fer.  |
| S’intervé a partir de preguntes adequades més que amb explicacions? | Sí, només al principi de la sessió es fa una breu presentació teòrica. La resta d’activitats que es proposen són esbrinar la pròpia valoració i la que en fan d’un mateix els altres.  |
| Es complementa el treball autònom amb el grupal? | Sí. Per una banda es treballen les fitxes i la reflexió escrita de forma individual. Per altra banda, es treballa en parelles per conèixer les valoracions que en fan els altres. El contingut, per exemple, d’aquest exercici en parelles és el que s’utilitza per realitzar la reflexió escrita i que permet posar els acords o desacords al respecte.  |
| En el treball en equip s’han definit rols que proporcionen múltiples perspectives des de les quals estudiar el tema? | No, perquè la unitat no ho requeria.  |
| Implica raonar sobre el que s’ha fet i justificar els resultats? | Sí, les activitats que es realitzen són progressives i permet anant esbrinant aspectes propis relacionats amb l’autoestima. Es justifica juntament amb els comentaris realitzats a l’escrit de reflexió. |
| S’avança en la representació de manera cada vegada més precisa usant progressivament un llenguatge més acurat? | Sí que es clarifiquen conceptes que poden ser confusos: valoració personal – autoeficàcia - autoimatge. Es preveu que es faci menció d’alguns d’ells en l’escrit de reflexió sobre la valoració personal.  |
| Inclou una rúbrica d’avaluació? | No. Tal com està plantejada la unitat no és necessari. |
| Conté una conclusió amb un vincle clar amb la introducció? Exposa clarament les tasques cognitives dels alumnes i suggereix com aquest aprenentatge es podria aplicar a altres qüestions i àmbits? | La conclusió es contempla realitzar-la amb l’alumnat, i que siguin ells i elles qui l’elaborin. Tot i que no s’exposen clarament les tasques cognitives, l’aprenentatge es podria aplicar a altres qüestions i àmbits.  |